Návrh na zloženie delegácie Slovenskej republiky 
na 34. zasadnutí konferencie Organizácie Spojených národov pre výživu a poľnohospodárstvo – FAO 

	Návrh na zloženie delegácie Slovenskej republiky vychádza z odborných možností a stanovených kontaktov v spolupráci SR s FAO a jej rozpracovania v Rámcovom programe spolupráce SR s FAO v rokoch 2006 a 2007 a je v súlade s III. článkom základného textu – Ústavy FAO a zabezpečuje účasť na práci na plenárnom zasadnutí, komisiách a sprievodných podujatiach (špeciálne podujatia, koordinačné porady EÚ a ES - COORD FAO a iné).  
 
Vedúci delegácie Slovenskej republiky: 
Viliam Turský, štátny tajomník ministerstva pôdohospodárstva SR
 
Alternát vedúceho delegácie SR:
Milan Kováč, stály predstaviteľ SR pre FAO, WFP, radca, Veľvyslanectvo SR v Ríme
- zastupuje SR v plenárnom zasadnutí a spolupracuje so zástupcami SR v I. a II. komisii, COORD FAO a špeciálnych podujatiach
 
Členovia: 
 
Eva Kolesárová, riaditeľka odboru zahraničných vzťahov a vzťahov s EÚ, Ministerstvo pôdohospodárstva SR
- zastupuje SR v I. komisii a v jej nadväznosti na plenárnom zasadnutí, doprevádza vedúceho delegácie SR na rokovaniach

Ján Varšo, riaditeľ odboru pre OSN a odborné organizácie systému OSN, Ministerstvo zahraničných vecí SR
- spolupracuje na práci v plenárnom zasadnutí 

Július Novotný, generálny riaditeľ Národného lesníckeho centra
- navrhovaný Slovenskou republikou za účastníka panelovej diskusie na vysokej úrovni k problematike Lesy a energia a z pozície budúceho postavenia SR v hlavnom koordinačnom výbore Ministerských konferencii o ochrane lesov v Európe

Barbara Hellebrandtová, národná tajomníčka pre spoluprácu SR s FAO, z odboru zahraničných vzťahov a vzťahov s EÚ, Ministerstvo pôdohospodárstva SR
- zastupuje SR a pracuje v II. komisii zameranej na program práce a rozpočtu FAO, nezávislé hodnotenie FAO, sprievodné podujatia súvisiace s programom FAO, záverečnej časti plenárneho zasadnutia a na súvisiacich otázkach v COORD FAO